section_heading: Povijest
paragraph_text: Prijašnji proračuni sadržavali su naziv financijski okvir (1993. – 1999., 2000. – 2006.). Godine 2006. je međuinstitucionalnim sporazumom uveden naziv višegodišnji financijski okvir za financijski program od 2007. do 2013. godine. Izraz "financijski okvir" u istom se tekstu rabi kao kraći naziv. Od 1998. do promjene 2006. također se je često rabio naziv financijska perspektiva (eng. financial perspective) kao istovrijednica za financijski okvir.